ร้านคาเฟ่ EatDrink ร้านนี้เป็นคาเฟ่เล็กๆขนาดหนึ่งห้องแถวค่ะ ที่ตั้งอยู่ภายในโครงการสตาร์อเวนิว
สาขาอาเขต ศูนย์กลางการเดินทางที่เป็นจุดสำคัญของคนที่เชียงใหม่กันเลยค่ะ โดยตัวร้านนี้นั้น
จะตั้งอยู่ที่ฝั่งที่เป็นโครงการใหม่ที่สร้างขึ้นค่ะ จะเป็นตึกสูงๆ ภายในส่วนนี้จะมีทั้ง ร้านอาหาร
ร้านเสริมสวย คาเฟ่ ซุปเปอร์มาเก็ต และอีกหลายอย่างเลยค่ะ เรียกได้ว่าถ้าใครมารอเพื่อจะขึ้นรถ
สามารถมาเดินเล่นรอเวลาได้เลยค่ะ

ตัวร้าน พอเปิดประตูเข้าร้านมา ร้านเล็กๆค่ะ ไม่ใหญ่มาก ถูกตกแต่งแบบเรียบง่ายค่ะ สบายๆ
ที่นั่งไม่ได้มีมากมาย แต่ก็มีมุมที่ให้ความเป็นสาวนตัวเหมือนกันค่ะ มุมโซฟาก็ดี นั่งได้หลายคน
เอนตัได้สบายๆค่ะ หรือจะเป็นมุมหน้ากระจกก็นั่งมองคนเดินผ่านไปผ่านมาชิวๆค่ะ

มาดูที่เมนูค่ะ ร้านนี้จะเนนที่เมนูเครื่องดื่มค่ะ เริ่มที่เมนูกาแฟสด มีให้เลือกหลากหลายรูปแบบ
เลยค่ะ เช่น espresso shot ธรรมดา หรือจะเป็น espresso ristretto , lungo , doppio
con pana รวมไปถึงเครื่องดื่มกาแฟที่มีการเพิ่มเอารสชาติต่างๆเข้ามาด้วยทำให้มีความ
หลากหลาย มีทางเลือกให้ลูกค้า เช่น เมนู ฮาเซลนัทลาเต้ มอคค่ามิ้นท์ ไวท์ช๊อคมอคค่า
ไอริชครีมคาปูชิโน่ และอีกหลายหลากเมนูเลยค่ะ นอกจากเมนูกาแฟ ที่นี้เขาก็เน้นเมนูชา
ด้วยค่ะ โดยจะเป็นใบชาที่ทางร้านคัดมาเองเลยค่ะ

เมนูเครื่องดื่มอย่างเช่น ช๊อคโกแล๊ต ก็มีทั้งร้อน เย็น ปั่น แถมยังสามารถเพิ่มไซรัปมิ้นท์ได้ด้วย
หรือจะเป็นนมสดที่สามารถเพิ่มไซรัปวนิลา คาราเมล บัตเตอร์สกอต หรือจะเป็นไวท์ช๊อคโกแล๊ต
ก็สามารถเพิ่มได้แล้วแต่ความชอบค่ะ มีทั้งร้อน เย็นและปั่นเหมือนกัน ส่วนใครที่อยากเพิ่มความสดชื่นๆ
ให้ร่างกายก็มีเมนูอิตาเลี่ยนโซดา ทั้ง รสพีช ราสเบอรี่ กีวี่ แอปเปิ้ลเขียว สตรอเบอรี่ และ
เลม่อนบลูฮาวาย ในราคาแก้วละ 75 บาทเท่านั้นค่ะ

ส่วนขนมของร้านนี้ มีไม่มากค่ะ ที่เราเห็นจะเป็น ช๊อคโกแล๊ต เป็นคำๆ และยังมี บราวนี่กับ
ชูครีม แต่วันที่ไปหมดค่ะ จะมีแต่ขนมที่เป็นตัวแนะนำของทางร้านจะเป็นพายอบหมูหยองค่ะ
จะลักษณะเป็นชิ้นยาวๆ กรอบนอกนุ่มใน ด้านในจะเป็นหมูหยองอันแน่นมากแบบเต็มคำ
ชอบค่ะ อร่อยดีนะ

สรุปของร้านนี้เราได้ลองทานเครื่องดื่มแล้วถือว่าใช้ได้ค่ะ กาแฟจะรสชาติแบบเข้ม ขม คม
จะเหมาะกับสำหรับคนที่ชอบทานแบบเข้มๆ หนักๆค่ะ และ ขนมก็แนะนำเลยค่ะ พายหมุหยอง
อร่อยดี แปลก ไม่เหมือนที่ไหนแน่นอน ราคาเครื่องดื่มก็ค่อนข้างสูงนิดนึงค่ะ การบริการดี
ได้เครื่องดื่มไว ไม่ต้องรอนาน สามารถจอดรถหน้าร้านได้เลยค่ะ มีที่จอดเยอะมาก